pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​สธ.กำชับเจ้าหน้าที่ในพื้นที่น้ำท่วมและอากาศหนาวเย็นเฝ้าระวังโรคปอดบวม
วันจันทร์ที่ 6 พฤศจิกายน 2560
​สธ.กําชับเจ้าหน้าที่ในพื้นที่น้ําท่วมและอากาศหนาวเย็นเฝ้าระวังโรคปอดบวม
กระทรวงสาธารณสุข กําชับเจ้าหน้าที่ให้การดูแลประชาชนในพื้นที่น้ําท่วมและอากาศหนาวเย็น เฝ้าระวังโรคที่พบบ่อยโดยเฉพาะผู้สูงอายุ เด็ก และผู้ป่วยเรื้อรังอาจพบปอดบวมได้ง่าย
กระทรวงสาธารณสุข กําชับเจ้าหน้าที่ให้การดูแลประชาชนในพื้นที่น้ําท่วมและอากาศหนาวเย็น เฝ้าระวังโรคที่พบบ่อยโดยเฉพาะผู้สูงอายุ เด็ก และผู้ป่วยเรื้อรังอาจพบปอดบวมได้ง่าย
นายแพทย์โอภาส การย์กวินพงศ์ รองปลัดกระทรวงสาธารณสุขในฐานะโฆษกกระทรวงสาธารณสุขให้สัมภาษณ์ว่า ในช่วงนี้ ประเทศไทยเริ่มเข้าสู่หน้าหนาวและยังมีสภาพอากาศแปรปรวนฝนตกประปราย ทําให้ ประชาชนเสี่ยงเจ็บป่วยมากขึ้น เช่น ไข้หวัดใหญ่ ปอดบวม อุจจาระร่วง หัด หัดเยอรมัน อีสุกอีใส เป็นต้น เนื่องจากอากาศที่หนาวเย็นอาจทําให้มีการดูแลสุขอนามัยที่ไม่ดี พอไม่หมั่นล้างมือ และทําความสะอาดร่างกายทําให้เชื้อโรคแพร่กระจายได้ง่ายขึ้น ที่น่าห่วงคือกลุ่มผู้สูงอายุ เด็กเล็ก ผู้มีโรคเรื้อรังประจําตัว อาจมีภูมิคุ้มกันลดต่ําลงส่งผลให้เมื่อเจ็บป่วยแล้วมีอาการรุนแรง เช่นปอดบวมซึ่งในปีที่ผ่านมาพบว่ามีผู้ป่วย 245,211 ราย เสียชีวิต 360 ราย ในปี 2560 พบผู้ป่วย 218,834 ราย เสียชีวิต226ราย ผู้ป่วยส่วนใหญ่เป็นผู้สูงอายุ และเด็กเล็ก ได้กําชับให้สํานักงานสาธารณสุขทุกจังหวัด โดยเฉพาะในภาคเหนือและภาคตะวันออกเฉียงเหนือ ซึ่งอากาศหนาวเย็นกว่าภาคอื่นๆ เฝ้าระวังโรค ออกให้ความรู้ประชาชนในการดูแลสุขภาพให้แข็งแรงในช่วงฤดูหนาว
ขอให้ประชาชนรักษาความอบอุ่นของร่างกาย โดยเฉพาะกลุ่มเสี่ยง ควรจัดหาเสื้อผ้า เครื่องนุ่งห่มกันหนาวให้เพียงพอ และอยู่ในที่อาศัยที่เหมาะสม ปกป้องลมหนาวได้ ออกกําลังกายสม่ําเสมอ พักผ่อนให้เพียงพอ รักษาสุขอนามัยของร่างกาย หมั่นล้างมือ รับประทานอาหารที่มีประโยชน์อย่างเพียงพอ เพิ่มอาหารประเภทแป้งและไขมันเพื่อให้พลังงานแก่ร่างกาย ทาโลชั่นเพิ่มความชุ่มชื้นให้กับผิวหนัง สวมเสื้อผ้าหนาๆ เครื่องกันหนาว เพื่อรักษาร่างกายให้อบอุ่น โดยเฉพาะบริเวณ หน้าอก ลําคอ ศีรษะ และเท้า ส่วนผู้ที่มีโรคประจําตัว เช่น เบาหวาน ความดันโลหิตสูง โรคหัวใจ หอบหืด เป็นต้น ควรหมั่นตรวจเช็คค่าความดันโลหิต ระดับน้ําตาลในเลือด และควบคุมน้ําหนักตัวให้อยู่ในเกณฑ์ที่เหมาะสม รับประทานยาตามที่แพทย์สั่งอย่างเคร่งครัด
อย่างไรก็ดี ในช่วงนี้ ภาคใต้จะยังมีฝนตกชุกหนาแน่นต่อเนื่องอีก 1 สัปดาห์ พื้นที่เฝ้าระวังเสี่ยงสูง 11 จังหวัด คือ ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส กระบี่ ตรังและสตูล ทําให้อากาศจะมีความชื้นสูง หากมีบุคคลในครอบครัว ป่วยเป็นไข้หวัด ขอให้นอนพักอย่างเต็มที่ ใช้ผ้าปิดปากและจมูกเวลาไอ จาม เพื่อป้องกันการแพร่เชื้อสู่ผู้อื่น หากอาการยังไม่ดีขึ้นภายใน 2 วัน ขอให้ไปพบเจ้าหน้าที่สาธารณสุขใกล้บ้านหรือหน่วยแพทย์เคลื่อนที่
******************************** 6 พฤศจิกายน 2560
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือทุกภาคส่วน ช่วยกันแก้ไขปัญหาสถานการณ์ฝุ่นละออง PM 2.5 เกินค่ามาตรฐาน เน้นย้ำรถส่วนราชการไม่ติดเครื่องเปิดแอร์รอในรถ
วันอังคารที่ 22 มกราคม 2562
นายกรัฐมนตรีขอความร่วมมือทุกภาคส่วน ช่วยกันแก้ไขปัญหาสถานการณ์ฝุ่นละออง PM 2.5 เกินค่ามาตรฐาน เน้นย้ํารถส่วนราชการไม่ติดเครื่องเปิดแอร์รอในรถ
นายกรัฐมนตรีขอความร่วมมือทุกภาคส่วน ช่วยกันแก้ไขปัญหาสถานการณ์ฝุ่นละออง PM 2.5 เกินค่ามาตรฐาน เน้นย้ํารถส่วนราชการไม่ติดเครื่องเปิดแอร์รอในรถ
วันนี้ (22 มกราคม 2562) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึง “ผลกระทบสถานการณ์ฝุ่นละออง PM 2.5 เกินค่ามาตรฐาน” กรณีโรงซ่อมการรถไฟแห่งประเทศไทยว่า เป็นส่วนหนึ่งที่มีผลกระทบสถานการณ์ฝุ่นละออง PM2.5 เกินค่ามาตรฐาน ทั้งนี้ ยังมีอีกหลายสาเหตุที่เกี่ยวข้องไม่ว่าจะเป็นการกระทําของภาครัฐ และภาคเอกชนที่ทําให้เกิดฝุ่นละออง ซึ่งทุกคนต้องร่วมกันรับผิดชอบ โดยได้สั่งการให้หน่วยงานส่วนราชการต่าง ๆ ที่เกี่ยวข้องหามาตรการในการป้องกันแล้ว
สําหรับการติดเครื่องยนต์รถรอเจ้าหน้าของส่วนราชการนั้น นายกรัฐมนตรีกล่าวว่า ตนเองได้ทําเป็นตัวอย่างไปแล้ว และได้สั่งเน้นย้ําไม่ให้รถส่วนราชการติดเครื่องยนต์เปิดแอร์รออยู่ในรถ เพราะจะทําให้สิ้นเปลืองน้ํามัน และทําให้เครื่องยนต์เสื่อมสภาพไวขึ้น จึงขอความร่วมมือรถยนต์ส่วนบุคคล และรถแท๊กซี่ด้วย ขอให้ความร่วมมือช่วยกันไม่ติดเครื่องยนต์เปิดแอร์รออยู่ในรถ ทั้งนี้ ยังไม่ถึงขั้นต้องกําหนดบทลงโทษผู้ไม่ปฏิบัติตาม
---------------------------------------
รัฐบาลไทย-ข่าวทำเนียบรัฐบาล-ประธานคณะกรรมการสิทธิมนุษยชนแห่งเครือรัฐออสเตรเลียพบหารือกับรองนายกรัฐมนตรี
วันอังคารที่ 1 พฤศจิกายน 2559
ประธานคณะกรรมการสิทธิมนุษยชนแห่งเครือรัฐออสเตรเลียพบหารือกับรองนายกรัฐมนตรี
ประธานคณะกรรมการสิทธิมนุษยชนแห่งเครือรัฐออสเตรเลียพบหารือกับรองนายกรัฐมนตรี
วันนี้ (25 ตุลาคม 2559) เวลา 14.00 น. ศาสตราจารย์กิลเลียน ทริกส์ (Prof. Gillian Triggs) ประธานคณะกรรมการสิทธิมนุษยชนแห่งเครือรัฐออสเตรเลีย เข้าเยี่ยมคารวะ นายวิษณุ เครืองาม รองนายกรัฐมนตรี ณ ห้องรับรอง ตึกบัญชาการ 1 ทําเนียบรัฐบาล ในโอกาสเยือนไทยระหว่างวันที่ 25– 27 ต.ค. 2559 เพื่อเข้าร่วมการประชุม Asia – Pacific Forum on National Human Rights Institutions – NHRIs
โดยโอกาสนี้ นายวิษณุ เครืองาม รองนายกรัฐมนตรี ได้ชี้แจงถึงสถานการณ์เมืองไทยและการดําเนินการตาม Roadmap พร้อมยืนยันว่าทุกอย่างกําลังเดินหน้าตามกรอบเวลาที่ได้วางไว้ อย่างไรก็ตาม ช่วงเวลานี้เป็นระยะเวลาพิเศษ จึงจําเป็นต้องดําเนินการตามกฎหมายอย่างเข้มงวดเพื่อทําให้เกิดความสงบเรียบร้อยในประเทศ ซึ่งฝ่ายออสเตรเลียเข้าใจสถานการณ์ประเทศไทยในขณะนี้สําหรับประเด็นที่ฝ่ายออสเตรเลียให้ความสนใจ คือ ประเด็นด้านสิทธิมนุษยชนด้านสังคม (Social Human Rights) การต่อต้านการค้ามนุษย์และการโยกย้ายถิ่นฐานแบบไม่ปกติ พร้อมชื่นชมบทบาทของไทยและแสดงความต้องการที่จะสนับสนุนความร่วมมือระหว่างไทย-ออสเตรเลีย ในระดับภูมิภาคภายใต้กรอบอาเซียนด้วยนอกจากนี้ ศาสตราจารย์กิลเลียน ทริกส์ ได้กล่าวถึง ความร่วมมือระหว่างคณะกรรมการสิทธิมนุษยชนออสเตรเลียและไทย โดยการเดินทางมาเยือนไทยครั้งนี้ เพื่อการแลกเปลี่ยนประสบการณ์ระหว่างสององค์กรผ่านการทํา work shop ทั้งนี้ ในปัจจุบัน คณะกรรมการสิทธิมนุษยชนแห่งเครือรัฐออสเตรเลีย ต้องการส่งเสริมความร่วมมือด้านสิทธิมนุษยชนกับภาคธุรกิจ เพื่อสร้างความตระหนักรู้ในเรื่องนี้ เนื่องจาก พบว่า ในหลายกรณีมีการกระทําที่เข้าข่ายการละเมิดสิทธิมนุษยชนต่อลูกจ้างทั่วโลก ทั้งจากองค์กรธุรกิจขนาดใหญ่และขนาดเล็กโดยรู้เท่าไม่ถึงการณ์ในส่วนของประเทศไทย รองนายกรัฐมนตรีกล่าวว่า คณะกรรมการสิทธิมนุษยชนของประเทศไทยเป็นองค์กรอิสระที่ทํางานเชิงรุก โดยในช่วงทีผ่านมา รัฐบาลได้รับฟังข้อเสนอแนะจากคณะกรรมการฯ ในหลายโอกาส และพลเอก ประยุทธ์ จันทร์โอชา นายกรัฐมนตรีเอง ก็ได้ให้ความสนใจในเรื่องนี้ และได้เคยสั่งการให้หน่วยงานภาครัฐของไทยทํางานร่วมกับคณะกรรมการสิทธิมนุษยชนอย่างใกล้ชิดเพื่อรับฟังความต้องการและชี้แจงการทํางานระหว่างกัน โดยที่ผ่านมาได้มีการจัดการประชุมระหว่างหน่วยงานด้านความมั่นคงกับคณะกรรมการสิทธิมนุษยชนไทยด้วย นอกจากนี้ รัฐบาลไทยได้ให้ความสําคัญเกี่ยวกับประเด็นด้านสิทธิมนุษยชนทางสังคม (Social Human Rights) โดยเฉพาะแก่ผู้ด้อยโอกาส สิทธิเด็กและสตรี คนทุพพลภาพ รวมถึงสิทธิของผู้สูงอายุ ซึ่งออสเตรเลียเห็นพ้องและชื่นชมบทบาทของไทยในด้านนี้
รัฐบาลไทย-ข่าวทำเนียบรัฐบาล-บันทึกข้อตกลงความร่วมมือด้านข้อมูลท่องเที่ยว ระหว่าง กระทรวงการท่องเที่ยวและกีฬา กับ ธนาคารแห่งประเทศไทย
วันพุธที่ 23 พฤศจิกายน 2559
บันทึกข้อตกลงความร่วมมือด้านข้อมูลท่องเที่ยว ระหว่าง กระทรวงการท่องเที่ยวและกีฬา กับ ธนาคารแห่งประเทศไทย
บันทึกข้อตกลงความร่วมมือด้านข้อมูลท่องเที่ยว ระหว่าง กระทรวงการท่องเที่ยวและกีฬา กับ ธนาคารแห่งประเทศไทย
วันที่ 14 พฤศจิกายน 2559 นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา (ป.กก.), ดร.วิรไท สินติประภพ ผู้ว่าการธนาคารแห่งประเทศไทย ร่วมบันทึกข้อตกลงความร่วมมือด้านข้อมูลท่องเที่ยว ระหว่าง กระทรวงการท่องเที่ยวและกีฬา กับ ธนาคารแห่งประเทศไทย โดยได้รับเกียรติจาก นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา (รมว.กก.) พร้อมด้วยผู้บริหารกระทรวงฯ ผู้บริหารธนาคารแห่งประเทศไทย ร่วมเป็นสักขีพยาน ณ ธนาคารแห่งประเทศไทย สํานักงานใหญ่
บันทึกข้อตกลงฉบับนี้จัดทําขึ้นเพื่อให้เกิดความร่วมมือในด้านการใช้ และแลกเปลี่ยนข้อมูลท่องเที่ยว รวมถึงข้อมูลที่เกี่ยวเนื่องกับการท่องเที่ยว ซึ่งกระทรวงการท่องเที่ยวและกีฬาและธนาคารแห่งประเทศไทย เห็นชอบตรงกัน อันเป็นประโยชน์ต่อการดําเนินการตามภารกิจของกระทรวงการท่องเที่ยวและกีฬาและธนาคารแห่งประเทศไทย โดยมีสาระสําคัญคือ
- กระทรวงการท่องเที่ยวและกีฬาตกลงอนุญาตให้ธนาคารแห่งประเทศไทย ใช้ข้อมูลเกี่ยวกับการท่องเที่ยวที่กระทรวงการท่องเที่ยวและกีฬาเป็นผู้จัดทํา เพื่อประโยชน์ในการติดตาม วิเคราะห์ ทิศทางเศรษฐกิจให้มีประสิทธิภาพยิ่งขึ้น
- ธนาคารแห่งประเทศไทยจะนําส่งข้อมูลอัตราแลกเปลี่ยนถัวเฉลี่ยที่ธนาคารพาณิชย์ใช้ซื้อขายกับลูกค้า แก่กระทรวงการท่องเที่ยวและกีฬา และนําส่งบทวิเคราะห์เกี่ยวกับการท่องเที่ยว ที่ธนาคารแห่งประเทศไทยศึกษาเพื่อใช้ประโยชน์ในการติดตามปัจจัยที่มีผลต่อการท่องเที่ยวอย่างใกล้ชิดตลอดจนประกอบการประเมินสถานการณ์การท่องเที่ยวของประเทศ
รัฐบาลไทย-ข่าวทำเนียบรัฐบาล-กคช. เตรียมสร้างบ้าน 100,000 หลัง ภายใน 5 ปี ช่วยเหลือผู้มีรายได้น้อย
วันศุกร์ที่ 10 กรกฎาคม 2563
กคช. เตรียมสร้างบ้าน 100,000 หลัง ภายใน 5 ปี ช่วยเหลือผู้มีรายได้น้อย
กคช. เตรียมสร้างบ้าน 100,000 หลัง ภายใน 5 ปี ช่วยเหลือผู้มีรายได้น้อย
วันที่ 9 ก.ค. 63เวลา 13.15 น. ที่ห้องประชุมชั้น 2 กระทรวงการพัฒนาสังคมและความมั่นคงของมนุษย์ ถนนกรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะผู้บริหารการเคหะแห่งชาติ (กคช.) เพื่อติดตามการดําเนินงานและมอบนโยบายการขับคลื่อนงานด้านที่อยู่อาศัยสําหรับผู้มีรายได้น้อย โดยมีนายณัฐพงศ์ พันธเกียรติไพศาล ประธานกรรมการการเคหะแห่งชาติ และคณะผู้บริหาร กคช. เข้าร่วมประชุม
นายจุติ กล่าวว่า วันนี้ ตนได้รับฟังการขับเคลื่อนโครงการที่สําคัญของการเคหะแห่งชาติ (กคช.) โดยเฉพาะโครงการช่วยเหลือเยียวยาผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ส่งผลให้ประชาชนถูกเลิกจ้างงาน ไม่มีรายได้ เนื่องจากกิจการได้ปิดตัวลงและไม่มีที่อยู่อาศัย กคช. จึงได้จัดทําโครงการบ้านเช่า 999 บาทต่อเดือน เพื่อช่วยเหลือด้านที่อยู่อาศัยให้แก่ผู้ที่ได้รับผลกระทบจากโรคโควิด-19 ซึ่งขณะนี้ มีผู้เข้าพักอาศัยบ้านเช่าในโครงการดังกล่าวแล้วกว่า 3,000 ราย รวมทั้งการพักชําระหนี้เป็นระยะเวลา 3 เดือน เพื่อแบ่งเบาภาระแก่ผู้พักอาศัยในโครงการของ กคช.
นายจุติ กล่าวต่อไปว่า ตนได้มอบนโยบายการขับเคลื่อนภารกิจที่สําคัญและช่วยเหลือกลุ่มคนที่มีรายได้น้อยถึงปานกลาง ที่มีปัญหาเรื่องที่อยู่อาศัย โดยได้มอบให้ กคช. เตรียมขับเคลื่อนโครงการสําคัญ ได้แก่ 1. บ้านสําหรับผู้มีรายได้น้อย จํานวน 100,000 หน่วย ภายในเวลา 5 ปี แบ่งเป็นปีละ 20,000 หน่วย 2. การ Re-Branding องค์กร โดยมุ่งเน้นการช่วยเหลือประชาชนที่มีรายได้น้อยให้มีความมั่นคงด้านที่อยู่อาศัยมากกว่าเชิงพาณิชย์ 3. การสร้างที่อยู่อาศัยสําหรับผู้สูงอายุเพื่อรองรับสังคมผู้สูงอายุของประเทศไทย ในปี 2564 โดยกําหนดแผนเริ่มต้นในพื้นที่ 4 มุมเมืองของ กทม. หรือปริมณฑล ซึ่งจําเป็นต้องให้ กคช. วางแผนดําเนินงานต่อไป 4. การนําเทคโนโลยีที่ทันสมัยมาใช้ในการทํางาน การคิดค้นนวัตกรรมใหม่ๆ เพื่อความสะดวกแก่ผู้ใช้บริการ
นายจุติ กล่าวเพิ่มเติมว่า 5. คณะกรรมการและผู้บริหาร ตลอดจนเจ้าหน้าที่ของ กคช. ต้องปฏิบัติหน้าที่ด้วยความโปร่งใสตามหลักธรรมาภิบาล การบริหารทรัพย์สินขององค์กรให้เกิดประโยชน์อย่างคุ้มค่า และ 6. เร่งดําเนินการซ่อมแซมที่อยู่อาศัยของโครงการบ้านเอื้ออาทรที่ไม่มีผู้อยู่อาศัย ให้มีความน่าอยู่ พร้อมให้ผู้ที่ทําการซื้อหรือเช่าอาศัยเข้ามาพักอาศัยได้ทันที และต้องคํานึงถึงคุณภาพชีวิตและสภาพแวดล้อมของผู้พักอาศัยเป็นสําคัญ
รัฐบาลไทย-ข่าวทำเนียบรัฐบาล-พม. เน้นย้ำ อุ้มบุญ ผิดกฎหมาย
วันพุธที่ 28 มิถุนายน 2560
พม. เน้นย้ํา อุ้มบุญ ผิดกฎหมาย
พม. เน้นย้ํา อุ้มบุญ ผิดกฎหมาย
เมื่อวันที่ 27 มิ.ย. 60 เวลา 14.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมหารือแนวทางการแก้ไขปัญหาการรับจ้างอุ้มบุญในประเทศไทยผิดกฎหมาย โดยมี นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายวิทัศน์ เตชะบุญ อธิบดีกรมกิจการเด็กและเยาวชน (ดย.) และผู้ที่เกี่ยวข้อง เข้าร่วมประชุมดังกล่าว
นายณรงค์ กล่าวว่า การรับจ้างอุ้มบุญในประเทศไทยมีกระบวนการ ดังนี้ 1)ชาวต่างชาติที่ต้องการมีบุตรติดต่อนายหน้าเพื่อหาแพทย์/ผู้รับจ้างในไทย 2)นายหน้าจัดหาหญิงไทยเพื่อรับจ้างอุ้มบุญ 3)แพทย์/คลินิก เก็บเชื้ออสุจิฝ่ายชายส่งไปประเทศเพื่อนบ้าน 4)หญิงรับจ้างอุ้มบุญ/แพทย์ เดินทางไปฉีดเชื้อ ณ ประเทศเพื่อนบ้าน 5)หญิงรับจ้างอุ้มบุญเดินทางกลับไทยเพื่อดูแลครรภ์ และคลอด และ 6)ดูแลเด็กจนแข็งแรงแล้วจึงนําเด็กไปต่างประเทศ หรือนําเด็กไปต่างประเทศทันที ซึ่งกระบวนการดังกล่าวมีผู้ที่เกี่ยวข้อง อาทิ หญิงไทยผู้รับจ้างอุ้มบุญ คนกลาง/นายหน้า และแพทย์ผู้ให้บริการ การกระทําของบุคคลเหล่านี้ถือว่ามีความผิดตามพระราชบัญญัติคุ้มครองเด็กที่เกิดโดยอาศัยเทคโนโลยีช่วยการเจริญพันทางการแพทย์ พ.ศ. 2558 สําหรับกรณีหญิงไทยถูกหลอกหรือบังคับให้ทําการอุ้มบุญ หรือหญิงไทยรับจ้างอุ้มบุญ แล้วลูกที่คลอดมาถูกขายให้บุคคลที่ 3 จะมีความผิดตามพระราชบัญญัติป้องกันและปราบปรามการค้ามนุษย์ พ.ศ.2551 อีกด้วย
นายณรงค์ กล่าวเพิ่มเติมว่า พลตํารวจเอก อดุลย์ แสงสิงแก้ว รมว.พม. สั่งการให้ ปลัด พม. เน้นย้ําทุกหน่วยงานในสังกัดกระทรวง พม. รณรงค์ให้ความรู้ความเข้าใจแก่ประชาชนในเรื่องกฎหมายอุ้มบุญหรือพระราชบัญญัติคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์ พ.ศ.2558 และให้ดําเนินการคุ้มครอง สนับสนุน ส่งเสริมเด็กที่เกิดจากการอุ้มบุญให้มีพัฒนาการที่สมวัย รวมถึงการเข้มงวดการพิจาณาการรับเด็กเป็นบุตรบุญธรรมของชาวต่างประเทศ ซึ่งกลุ่มเครือข่ายการอุ้มบุญอาจใช้เป็นช่องทางในการส่งเด็กออกนอกประเทศ ทั้งนี้ หากต้องการข้อมูลเพิ่มเติม สามารถติดต่อขอรับคําปรึกษาได้ที่กรมกิจการเด็กและเยาวชน หรือพบเห็นการกระทําความผิดหรือกลุ่มเสี่ยง สามารถแจ้งข้อมูลได้ที่ ศูนย์ช่วยเหลือสังคม สายด่วน 1300 บริการ 24 ชั่วโมง
รัฐบาลไทย-ข่าวทำเนียบรัฐบาล-ขอเชิญร่วมสัมมนาทางวิชาการออนไลน์ ระดับนานาชาติ เรื่อง New Normal with Peace : Meditation for Peace and Sustainable Development ฐานวิถีชีวิตใหม่ กับสันติภาพ : สมาธิ เพื่อสันติภาพ
วันพฤหัสบดีที่ 25 มิถุนายน 2563
ขอเชิญร่วมสัมมนาทางวิชาการออนไลน์ ระดับนานาชาติ เรื่อง New Normal with Peace : Meditation for Peace and Sustainable Development ฐานวิถีชีวิตใหม่ กับสันติภาพ : สมาธิ เพื่อสันติภาพ
ขอเชิญร่วมสัมมนาทางวิชาการออนไลน์ ระดับนานาชาติ เรื่อง New Normal with Peace : Meditation for Peace and Sustainable Development (ฐานวิถีชีวิตใหม่ กับสันติภาพ : สมาธิ เพื่อสันติภาพ และการพัฒนาอย่างยั่งยืน) ในวันที่ 1 กรกฎาคม 2563
New Normal กับการปรับตัวให้อยู่รอดในสถานการณ์โควิด-19
การปฏิบัติสมาธิ จะเป็นส่วนหนึ่งของการใช้ชีวิตในพฤติกรรมใหม่
ขอเชิญร่วมสัมมนาทางวิชาการออนไลน์ ระดับนานาชาติ เรื่อง New Normal with Peace : Meditation for Peace and Sustainable Development (ฐานวิถีชีวิตใหม่ กับสันติภาพ : สมาธิ เพื่อสันติภาพ และการพัฒนาอย่างยั่งยืน) ในวันที่ 1 กรกฎาคม 2563 ผ่านช่องทาง Facebook Live กรมการศาสนา TNN2 Live Facebook และถ่ายทอดสด โดยทีวีออนไลน์ BMC TV
รัฐบาลไทย-ข่าวทำเนียบรัฐบาล-นายกรัฐมนตรี นำคณะรัฐมนตรีพร้อมคู่สมรส ทำบุญขึ้นปีใหม่ ตักบาตรพระสงฆ์ 63 รูป ก่อนการประชุมคณะรัฐมนตรีนัดแรกของปี 63
วันพฤหัสบดีที่ 2 มกราคม 2563
นายกรัฐมนตรี นําคณะรัฐมนตรีพร้อมคู่สมรส ทําบุญขึ้นปีใหม่ ตักบาตรพระสงฆ์ 63 รูป ก่อนการประชุมคณะรัฐมนตรีนัดแรกของปี 63
นายกรัฐมนตรี นําคณะรัฐมนตรีพร้อมคู่สมรส ทําบุญขึ้นปีใหม่ ตักบาตรพระสงฆ์ 63 รูป ก่อนการประชุมคณะรัฐมนตรีนัดแรกของปี 63
วันนี้ (2 มกราคม 2563) เวลา 07.00 น. ณ ตึกสันติไมตรี ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีทําบุญตักบาตรเนื่องในโอกาสวันขึ้นปีใหม่ พุทธศักราช 2563 โดยมีรองศาสตราจารย์นราพร จันทร์โอชา ภริยา คณะรัฐมนตรี ผู้บริหาร ข้าราชการ เจ้าหน้าที่ ร่วมพิธีเจริญพระพุทธมนต์พระสงฆ์ จํานวน 10 รูป และทําบุญตักบาตรพระสงฆ์ จํานวน 63 รูป หน้าบริเวณสนามหญ้า ข้างตึกไทยคู่ฟ้า ทําเนียบรัฐบาล เนื่องในโอกาสวันขึ้นปีใหม่ พ.ศ. 2563 ซึ่งถือเป็นการเริ่มต้นการทํางานวันแรกของปีเพื่อความเป็นสิริมงคล ก่อนเริ่มการประชุมคณะรัฐมนตรีประจําสัปดาห์ ในเวลา 09.00 น. ซึ่งถือเป็นการประชุมนัดแรกของปี 2563
...............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีแจงใช้ทุกมาตรการ เพื่อเร่งแก้ไขปัญหาปาล์ม ยางพารา ข้าว
วันอังคารที่ 4 ธันวาคม 2561
นายกรัฐมนตรีแจงใช้ทุกมาตรการ เพื่อเร่งแก้ไขปัญหาปาล์ม ยางพารา ข้าว
พลเอก ประยุทธ์ จันทร์โอชา นายกรัฐมนตรี แจงใช้ทุกมาตรการ เพื่อเร่งแก้ไขปัญหาปาล์ม ยางพารา ข้าว
วันนี้ (4 ธันวาคม 2561) เวลา 14.40 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์สื่อมวลชน ภายหลังการเป็นประธานประชุมคณะรัฐมนตรีว่า รัฐบาลใช้แนวทางทุกมาตรการเข้ามาช่วยเหลือ เพื่อแก้ไขปัญหาปาล์ม ยางพารา ข้าว รวมทั้งการหารือกับต่างประเทศ เพราะประเทศต่างๆ ก็ประสบปัญหาจํานวนยางค้างสต๊อกและราคายางพาราตกต่ําเช่นกัน ซึ่งรัฐบาลได้ทําทุกมาตรการ ทั้งการปรับพืชปลูกทดแทน การลดพื้นที่ การปลูก สําหรับยางพารา ไทยผลิตยางพาราเพื่อการส่งออกประมาณ 4 – 5 ล้านตัน ในประเทศต่างๆ ก็มีการส่งออกยางพาราเป็นล้านตันเช่นกัน รวมทั้งมีอยู่ค้างในสต๊อกอีกด้วย ประกอบกับราคาน้ํามัน ที่ปัจจุบันอยู่ในระดับที่ต่ําว่า 60 เหรียญต่อบาร์เรล ก็ส่งผลกระทบเช่นกัน เกิดการนํายางสังเคราะห์มาใช้แทนเพราะมีราคาที่ต่ํากว่า ขณะที่ต้นทุนการผลิตยางของไทยยังสูง เพราะคิดค่าแรงรวมคนกรีด ทั้งนี้ รัฐบาลได้ให้การดูแลทั้งเจ้าของสวนยางและผู้กรีดยาง ตามสัดส่วน รวมทั้ง ยังนํานวัตกรรมใหม่เข้ามาปรับใช้ อาทิ การใช้ยางพาราส่วนหนึ่งในการสร้างถนน รวมทั้งเร่งพัฒนาระบบสหกรณ์เพื่อการสร้างความเข้มแข็งให้เกษตรกรอีกด้วย
นายกรัฐมนตรียังกล่าวถึงราคาข้าวที่ขยับตัวสูงขึ้นว่า เนื่องจากบางประเทศประสบปัญหาจากภัยทางธรรมชาติทําให้ผลผลิตลดลง ทําให้ข้าวเป็นสินค้าที่มีความต้องการสูง ตามกลไกตลาดโลก
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ตรวจฯ สุรพล เยี่ยมชมความสำเร็จโรงงานผลิตเครื่องจักรและระบบอัตโนมัติ สัญชาติไทย รองรับอุตสาหกรรม 4.0
วันศุกร์ที่ 17 พฤศจิกายน 2560
ผู้ตรวจฯ สุรพล เยี่ยมชมความสําเร็จโรงงานผลิตเครื่องจักรและระบบอัตโนมัติ สัญชาติไทย รองรับอุตสาหกรรม 4.0
ผู้ตรวจฯ สุรพล เยี่ยมชมความสําเร็จโรงงานผลิตเครื่องจักรและระบบอัตโนมัติ สัญชาติไทย รองรับอุตสาหกรรม 4.0 ณ บริษัท ฟู้ดแมชชีนเนอรี่ จํากัด ตั้งอยู่ อ.หาดใหญ่ จ.สงขลา
17 พฤศจิกายน 2560 : จ.สงขลา นายสุรพล ชามาตย์ หัวหน้าผู้ตรวจราชการกระทรวงอุตสาหกรรม พร้อมคณะนําโดย นายธีระ แก้ววิมล อุตสาหกรรมจังหวัดสงขลา นายธนบูรณ์ เซ่งง่าย อุตสาหกรรมจังหวัดปัตตานี และนายเดชา จาตุธนานันท์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม เข้าเยี่ยมชม บริษัท ฟู้ดแมชชีนเนอรี่ จํากัด ผู้ออกแบบและผลิตเครื่องจักรที่ใช้ในอุตสาหกรรมอาหาร เช่น เครื่องฆ่าเชื้อ เครื่องนึ่ง เครื่องปั๊มลูกชิ้น เครื่องล้างภาชนะ เครื่องลําเลียงระบบสายพาน
โดยนายมารุต เจริญศรี กรรมการผู้จัดการบริษัทฯ ให้การต้อนรับคณะฯ พร้อมบรรยายสรุปและนําชมโรงงานด้วยตัวเอง ณ บริษัท ฟู้ดแมชชีนเนอรี่ จํากัด ตั้งอยู่ อ.หาดใหญ่ จ.สงขลา
ทั้งนี้ กิจการดังกล่าวเป็นของคนไทยแท้ 100% ส่วนใหญ่บริษัทฯ ได้ส่งออกเครื่องจักรขายไปยังประเทศญี่ปุ่น และมีลูกค้าผลิตภัณฑ์อาหารกระป๋องชื่อดังของไทย อาทิ โรซ่า ปุ้มปุ้ย อะยัน ซีเล็ก ฯลฯ โดยมียอดขายประมาณ 500 ล้านบาท/ปี โดยกระทรวงอุตสาหกรรมกําลังแสวงหาความร่วมมือ และสนับสนุนกิจการเครื่องจักรกลที่ใช้ในโรงงาน เพื่อรองรับอุตสาหกรรม 4.0 และไทยแลนด์ 4.0 ที่เป็นนโยบายรัฐบาล
--------------------------- # prindustry #อุตสาหกรรม 4.0 #สงขลา
รัฐบาลไทย-ข่าวทำเนียบรัฐบาล-นายกรัฐมนตรีเผยการแก้ไขปัญหาจราจรในกรุงเทพมหานคร ต้องอาศัยความร่วมมือจากประชาชน ปฏิบัติตามกฎหมายอย่างเคร่งครัด
วันจันทร์ที่ 17 ตุลาคม 2559
นายกรัฐมนตรีเผยการแก้ไขปัญหาจราจรในกรุงเทพมหานคร ต้องอาศัยความร่วมมือจากประชาชน ปฏิบัติตามกฎหมายอย่างเคร่งครัด
นายกรัฐมนตรีเผยการแก้ไขปัญหาจราจรในกรุงเทพมหานคร ต้องอาศัยความร่วมมือจากประชาชน ปฏิบัติตามกฎหมายอย่างเคร่งครัด
วันนี้ (30 สิงหาคม 2559) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการแก้ไขปัญหาการจราจรในพื้นที่กรุงเทพมหานครว่า ในต่างประเทศแก้ไขปัญหาการจราจรด้วยการจัดวงจรการเดินรถใหม่ และกําหนดหมายเลขทะเบียนเลขคู่ และเลขคี่ในการวิ่งบนถนน ซึ่งประเทศไทยไม่สามารถดําเนินการเรื่องดังกล่าวได้ จึงทําให้การแก้ไขปัญหาการจราจรในพื้นที่กรุงเทพมหานครไม่สามารถทําได้ ที่ผ่านมารัฐบาลได้ดําเนินการแก้ไขปัญหามาตลอด แต่เนื่องจากการจราจรในกรุงเทพมหานครมีความแออัดมากขึ้นทุกวัน จนกลายเป็นปัญหาความเจริญเติบโตที่ไม่มีคุณภาพ จึงจําเป็นต้องหาวิธีการใหม่ๆ และเร่งรัดให้เจ้าหน้าที่สร้างการรับรู้ให้กับประชาชนยอมรับถึงกฎ กติกาใหม่ ๆ เพื่อแก้ไขปัญหา พร้อมกับวางพื้นฐานการพัฒนาผังเมืองใหม่ และแก้ไขปัญหาระบบขนส่งมวลชนต่อไป
---------------------------------------------
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการกองทุนยุติธรรม ครั้งที่ ๒/๒๕๖๑
วันอังคารที่ 20 มีนาคม 2561
“ยุติธรรม” ประชุมคณะกรรมการกองทุนยุติธรรม ครั้งที่ ๒/๒๕๖๑
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๒/๒๕๖๑
ในวันจันทร์ที่ ๑๙ มีนาคม ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการกองทุนยุติธรรม ครั้งที่ ๒/๒๕๖๑
โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
พร้อมด้วยผู้บริหารกระทรวงยุติธรรม กรรมการผู้ทรงคุณวุฒิ และผู้แทนจากหน่วยงานต่างๆ เข้าร่วมประชุม
โดยที่ประชุมได้รับทราบผลการช่วยเหลือเงินกองทุนยุติธรรมทั้งในส่วนกลางและส่วนภูมิภาค ประจําปี ๒๕๖๑
(ตั้งแต่ ๑ ตุลาคม ๒๕๖๐ – ๒๘ กุมภาพันธ์ ๒๕๖๑) ซึ่งมีผู้ยื่นคําขอรับความช่วยเหลือ จํานวนทั้งสิ้น
๒,๒๘๓ ราย ดําเนินการแล้วเสร็จ จํานวน ๑,๓๖๗ ราย อยู่ระหว่างการพิจารณา จํานวน ๙๑๖ ราย
รวมเงินให้ความช่วยเหลือทั้งสิ้น ๘๒,๙๘๑,๘๓๘ บาท
และรับทราบผลการช่วยเหลือเยียวยาแก่ผู้เสียหายและจําเลยในคดีอาญา ตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙ ประจําปีงบประมาณ ๒๕๖๑ (ระหว่างเดือนตุลาคม ๒๕๖๐ – กุมภาพันธ์ ๒๕๖๑)
โดยมีผู้ยื่นคําขอจํานวน ๔,๖๑๔ ราย จําแนกเป็น ผู้เสียหาย จํานวน ๔,๔๒๖ ราย จําเลย จํานวน ๑๘๘ ราย
อนุมัติเงินช่วยเหลือ จํานวน ๔,๒๒๖ ราย เป็นเงินจํานวน ๒๑๗,๖๑๘,๗๙๓.๐๔ บาท
ไม่อนุมัติเงินช่วยเหลือจํานวน ๒,๕๔๕ ราย เนื่องจากไม่เข้าหลักเกณฑ์หรือได้รับการบรรเทาความเสียหาย
จากทางอื่นมาพอสมควรแล้ว
นอกจากนี้ ที่ประชุมพิจารณาการให้ความช่วยเหลือประชาชนในคดีความมั่นคง ในพื้นที่จังหวัดชายแดนภาคใต้
พร้อมทั้งพิจารณาการขอเพิ่มวงเงินฝากธนาคารที่เป็นรัฐวิสาหกิจ เพื่อให้การเบิกจ่ายเงินมีความคล่องตัว
และมีประสิทธิภาพมากยิ่งขึ้น ทั้งนี้ ที่ประชุมมีมติเห็นชอบตามหลักการ โดยให้ฝ่ายเลขาฯ จัดทํารายละเอียดเพิ่มเติมตามข้อสังเกตของคณะกรรมการ เพื่อให้ข้อมูลมีความชัดเจนและถูกต้องมากยิ่งขึ้น
รวมทั้ง พิจารณาแก้ปัญหาการใช้เงินหลักประกันการปล่อยชั่วคราวผู้ต้องหาหรือจําเลยให้กับสํานักงานยุติธรรมจังหวัดและสํานักงานกองทุนยุติธรรม กรณีที่ศาลบางแห่งรับเฉพาะเงินสด ไม่รับเช็คหรือแคชเชียร์เช็ค
โดยที่ประชุมมอบหมายผู้แทนสํานักงานศาลยุติธรรมหารือกับผู้บริหารสํานักงานศาลยุติธรรม
และแจ้งผลการหารือให้ทราบ รวมถึงการพิจารณาเห็นชอบให้ดําเนินการตามพระราชบัญญัติ
การบริหารทุนหมุนเวียน พ.ศ.๒๕๕๘ และประกาศคณะกรรมการนโยบายการบริหารทุนหมุนเวียน
ว่าด้วยมาตรฐานการบริหารงานบุคคลของทุนหมุนเวียนต่อไป
รัฐบาลไทย-ข่าวทำเนียบรัฐบาล-ประธาน JETRO Bangkok เข้าเยี่ยมคารวะรองนายกรัฐมนตรี
วันศุกร์ที่ 13 กรกฎาคม 2561
ประธาน JETRO Bangkok เข้าเยี่ยมคารวะรองนายกรัฐมนตรี
เพื่อรายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย
วันนี้ (วันศุกร์ที่ 13 ก.ค. 2561) เวลา 09.00 น. นาย Hiroki Mitsumata ประธาน JETRO Bangkokเข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญของการหารือ ดังนี้
รองนายกรัฐมนตรีกล่าวต้อนรับ และแสดงความยินดีที่ได้พบ ประธาน JETRO Bangkok อีกครั้ง และยินดีที่ได้พบคณะผู้บริหารหอการค้าญี่ปุ่น กรุงเทพฯ ชุดใหม่ รัฐบาลไทยให้ความสําคัญกับการจัดทํารายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย ซึ่ง JETRO Bangkok ดําเนินการสํารวจความเห็นของสมาชิกหอการค้าญี่ปุ่น – กรุงเทพฯ และรายงานรัฐบาลไทย ทุกครึ่งปี เห็นว่า การจัดทํารายงานนี้จะช่วยให้รัฐบาลไทยกําหนดนโยบายเพื่อสนับสนุนการค้าการลงทุนได้ตรงกับความต้องการของเอกชนต่างชาติ โดยเฉพาะอย่างยิ่งเอกชนญี่ปุ่น ซึ่งเป็นคู่ค้า และนักลงทุนที่สําคัญในประเทศไทย และภูมิภาคเอเชียตะวันออกเฉียงใต้ ตลอดจน รัฐบาลไทย และหน่วยงานที่เกี่ยวข้อง ยินดีให้ความช่วยเหลือเพื่อสนับสนุน และอํานวยความสะดวกการลงทุนของเอกชนในประเทศไทย สามารถแจ้งความต้องการ และข้อจํากัดได้
รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย มีผลออกมาเป็นที่น่าพอใจในรอบหลายๆปี มีการเติบโตอย่างก้าวกระโดด โดยบริษัทร่วมทุนญี่ปุ่นในไทยมั่นใจต่อภาวะการค้าและการส่งออกของไทย ในขณะที่บริษัทญี่ปุ่นสนใจเข้ามาลงทุนในเขต EEC ในปีนี้เพิ่มมากขึ้นกว่าร้อยละ 60
ทั้งนี้ รองนายกรัฐมนตรีจะเดินทางเยือนญี่ปุ่นระหว่างวันที่ 17 – 21 กรกฎาคม 2561 เพื่อเป็นประธาน การประชุมคณะกรรมาธิการร่วมระดับสูงไทย – ญี่ปุ่น (HLJC) ครั้งที่ 4 ร่วมกับนายโยชิฮิเดะ สึกะ เลขาธิการคณะรัฐมนตรีญี่ปุ่น และในโอกาสการเยือนครั้งนี้ จะได้พบหารือกับประธาน JETRO ญี่ปุ่นด้วย โดยจะมีการเยือนจังหวัดไอจิ และมิเอะ เพื่อส่งเสริมความสัมพันธ์ในระดับท้องถิ่น ด้านเศรษฐกิจ และการท่องเที่ยว ด้วย